Krajevna skupnost Lokovec

Lokovec 82

5253 Čepovan

Datum: 26. 04. 2025

ZAPISNIK

15. seje Sveta Krajevne skupnosti Lokovec, ki je bila dne 26. 4. 2025 ob 18.00 v prostorih Centra kulturne dediščine, Lokovec 82.

Prisotni člani: Elena Delfini, Sebastjan Šuligoj, Tanja Bremec, Zdenko Šuligoj, Sašo Winkler.

Odsotni: Karin Šuligoj, Tomaž Bremec

Dnevni red:

1. Potrditev dnevnega reda.
2. Potrditev zapisnika 14. redne seje KS Lokovec in pregled izpeljanih sklepov.
3. Določitev zapisnikarja seje.
4. Seznanitev glede poslovnega poročila za leto (2024).
5. Zadolžitve za postavitve mlaja in sodelovanje pri izpeljavi evropskega srečanja oglarjev.
6. Letni plan vzdrževanja krajevnih poti.
7. Razno.

Predsednik Zdenko Šuligoj je odprl sejo in predstavil dnevni red.

Ad.1.) SKLEP: Člani sveta so soglasno potrdili dnevni red.

Ad.2.) Predsednik je povzel sklepe zapisnika 14. seje in pregled izpeljanih sklepov.

 Ugotovljeno je bilo, da je bila večina realizirana.

SKLEP: Člani sveta so soglasno potrdili zapisnik 14. seje.

Ad.3.) SKLEP: Člani sveta so potrdili, da bo zapisnikar 15. redne seje Sašo Winkler.

Ad.4.) Poslovno poročilo za leto 2024 so prisotni člani sveta KS Lokovec soglasno potrdili. Možen je vpogled podatkov na internetni strani AJPES-a.

Ad.5) Postavitev mlaja v kraju bo v sredo, 30. 4. 2025, ob 16.30. Sledilo bo druženje s krajani. KS Lokovec bo pomagala pri organizaciji dogodka Prižig evropske kope miru in sicer: redarska služba (pomoč pri parkiranju vozil), pomoč pri ureditvi igrišča (nabava rož in mikrovalovne pečice), pomoč pri prevozu miz in klopi (Dom krajanov, PGD Čepovan).

Ad.6) Pri letnem planu vzdrževanja krajevnih poti so se prisotni člani sveta KS Lokovec strinjali, da na naslednjo sejo povabijo vse tiste krajane, ki so izrazili željo po asfaltaciji cest (Vrše, Mederje, Jožica Gor. Lokovec, Slivka, Gleščič Anton...).

KS Lokovec bo tem krajanom poskušala razložiti situacijo kako potekajo stvari glede obnove in popravila krajevnih cest.

Razprava je tekla tudi v smeri, da bi bilo smiselno sredstva, ki so namenjena za gredanje, valjanje in dovoz peska, raje nameniti v del asfaltacije krajevnih poti. Vendar je potrebno primarno sanirati kritične makadamske poti.

Treba pa bi bilo razdeliti asfaltacijo krajevnih poti na dele, ker vse hkrati ni izvedljivo.

Ad.7) Prisotni člani KS Lokovec smo se pogovarjali, da bi bilo potrebno poslati na MONG in Vodovode in kanalizacijo zahtevo, da obrazložijo plačila praznjenja greznic in kanalizacije.

Svet KS Lokovec je obravnaval vlogo za pridobitev priključka na vodovod v Lokovcu na odseku od hišne številke Lokovec 62A do Lokovec 41. Svet vlogo soglasno podpira. Predsednik Sveta je že stopil v kontakt z odgovornimi na MONG in Vodi in kanalizacija glede pridobivanja dovoljenj in možnosti izvedbe.

Naslednja seja je predvidena v 1. polovici meseca junija.

Seja sveta KS Lokovec je bila zaključena ob 20.00.

Zapisal Sašo Winkler – za KS Lokovec. Zdenko Šuligoj – predsednik Sveta